નવી દિલ્હી: રિઝર્વ બેન્ક ઓફ ઇન્ડિયા (આરબીઆઇ)એ જન ધન ખાતાઓમાંથી ઉપાડને લઇને એક મોટો નિર્ણય કર્યો છે. આરબીઆઇએ જન ધન ખાતાઓમાંથી એક મહિનામાં રૂ.૧૦,૦૦૦થી વધુ રકમ ઉપાડવા પર પ્રતિબંધ મૂકી દીધો છે. આરબીઆઇએ આ અંગે એક નવો પરિપત્ર જારી કરીને સ્પષ્ટ કર્યું છે કે જે ખાતાઓમાં કેવાયસી (નો યોર કસ્ટમર) દસ્તાવેજો જમા હોય એવા ખાતામાંથી જ એક મહિનામાં રૂ.૧૦,૦૦૦ સુધીની રકમ ઉપાડી શકાશે. જ્યારે જે ખાતાઓમાં કેવાયસી દસ્તાવેજો ઉપલબ્ધ ન હોય એવા ખાતાઓમાં મહિનામાં એક વખત જ માત્ર રૂ.પ,૦૦૦ ઉપાડી શકાશે.